Lewer ons pos af, eis Zwelihle se gemeenskap | Netwerk24
Motoris vlug ná hy beampte raakry
'n Verkeersbeampte van Port Elizabeth sterk by die huis aan nadat sy deur 'n motoris op 'n ongelukstoneel raakgery is.
Polisie arresteer 'klaers' wat jok oor verkragting
Vir elke vals verkragtingsaanklag wat die polisie se spesialiseenheid moet ondersoek, word hulpbronne en kosbare tyd van regte slagoffers ontneem.
Seesterre, slangvelle op ongelukstoneel gevind
Gedroogde seesterre, slangvelle, krappe en lewende boerbokke in die kattebak van 'n motor – dis waarop die polisie in Limpopo dié naweek in twee afsonderlike voorvalle beslag gelê het.
O'Shea roep vroeg halt as Italië se rugbyafrigter
Die Italiaanse rugbyspan se Ierse afrigter, Conor O'Shea, het bedank ses maande voordat sy kontrak van vier jaar tot 'n einde sou kom.
Blitz, Spartans seëvier in MSL
Die Cape Town Blitz het Sondag die boonste plek op die punteleer van die Mzansi-superliga (MSL) ingeneem deur die Durban Heat op Kingsmead in Durban met tien lopies te verslaan.
Bafana klop Soedan in Soweto
Bafana Bafana haal weer asem nadat hy Sondag in die Orlando-stadion in Soweto sy kwalifiserende wedstryd in Groep C van die Afrikabekertoernooi vir 2021 met 1-0 teen Soedan beklink het.
Prins Andrew 'kan nie onthou' of hy seksslaaf ontmoet het
Lewer ons pos af, eis Zwelihle se gemeenskap
Deur Warda Meyer 20 Oktober 2019 18:46
Lede van die Land-party gaan opruk na die poskantoor in Hermanus omdat inwoners van Zwelihle glo al meer as 'n jaar lank nie hul pos kry nie.
Gcobani Ndzongana, leier van die party, sê dit het glo aan die lig gekom dat slegs die inwoners van die township nie hul pos kry nie, terwyl mense elders in die dorp elke dag hul pos kry.
"Dit is niks anders as blatante rassisme nie en net die inwoners van Zwelihle word geraak. Ons het in Maart verlede jaar al gekla. Dit is nou meer as 'n jaar later en niks het verander nie.
"Die party het al dikwels by die owerhede oor die kwessie gekla en is beloof dat die probleem voor die einde van September reggestel sou word.
"Die probleem duur egter voort en daar is geen einde in sig nie. Ons wil weet hoekom ons nie ons pos kry nie."
Die party het beloof om protesoptrede teen die poskantoor in te stel totdat die probleem opgelos is.
"Ons sal op 1 November opruk om te verseker dat al die mense van Hermanus, ongeag hul ras, regverdig behandel word," sê Ndzongana.
Ndzongana sê die vermoede bestaan dat inwoners "gedwing word om 'n private pos-onderneming op die dorp te gebruik".
Johan Kruger, woordvoerder van die Poskantoor, het Sondag gesê dat die bewerings ondersoek sal word.
"Die bewerings sal deeglik ondersoek word en indien nodig sal die Poskantoor die nodige stappe doen."